L'Eliana va celebrar la Fira del Llibre aquest passat cap de setmana
24 de abril de 2023

Ahir diumenge, 23 d'abril, la plaça del País Valencià de l'Eliana va acollir la Fira del Llibre 2023. Un calorós matí en el qual les persones assistents van poder trobar variats estands de llibreries locals i del Consell de Xiquetes i Xiquets, tallers didàctics de mini llibres desplegables i roses de paper, animació i racons creatius. El Dia Internacional del Llibre va comptar, a més, amb actuacions familiars on el públic infantil de l’Eliana va gaudir i va aprendre a través de la lectura i la diversió.

Aquesta Fira s'emmarca en les celebracions del Mes del Llibre, en el qual s'ha celebrat el teatre familiar ‘Horta’, millor espectacle infantil de les Arts Escèniques Valencianes 2019, el passat dia 15, la fira del còmic i l'anime Elifreak o el taller a la Biblioteca ‘La neurona lectoreta’.

Per a concloure amb la programació, des de hui els centres educatius de la localitat estaran celebrant la Setmana del Llibre Escolar amb tallers didàctics, contacontes, el lliurament de premis del concurs literari ‘El so de les paraules’, la campanya ‘Un llibre, una amistat’ i amb gimcanes lectores.